"Regula: uh-huh', 'mm-mm' ' Ngafhadzo dzi shumisiwaho kha u vhiga murahu musi hu tshi khou haseledzwa dzi pfi regulators, Tsumbo: u tenda nga ṱhoho, muungo mupfufhi u fanaho na 'uh-huh', 'mm-mm', na kuambele ku sumbedzaho u takala kana vhumvumvu. Regulators dzi itisa uri muthu muṅwe a dzudzanyulule tshipitshi tshawe uri tshi yelane na zwine vhathu vha khou zwi ṱoḓa. Musi hu si na ngafhadzo dza lushaka ulu zwi a konḓa uri muthu a bvele phanḓa zwavhuḓi na khaseledzo. Adaptors: Ngafhadzo (Non-verbal behaviours) dzine dza nga ḓi fusha ṱhoḓea dza muvhili sa u ḓikweta kana u dzudzanya mangilasi, dzine dza nga imela ṱhoḓea dza saikholodzhi sa u shenga ṋala dza minwe musi wo tshuwa. Naho nga nzulele dzi tshi itea u so ngo humbula, ‘adaptors’ dzi a tea u langiwa tshitshavhani u fhirisa fhethu hu si ha vhanzhi hune u nga si vhoneswe nga vhathu. Maitele a “adaptive” kaniha a itea khathihi na vhuḓipfi ha u sa dzudzanyea kana ha u ita pfiripfiri. 9.3. Kuimele kana kudzulele kwa muthu (Posture) Kuimele ku kona u bvisela khagala nyanyuwo, maime na zwi ṱoḓaho u itwa nga vhathu. Ṱhoḓisiso dzo sumbedza tshaka nnzhi vhukuma dza ngafhadzo dza kuimele na zwine dza amba zwone sa: Kuimele kwo vuleaho na kwo valeaho: Tshaka mbili dza kuimele dzo sumbedziwa, ‘kuimele kwo vuleaho’ na ‘kuimele kwo valeaho’, kune kwa nga sumbedza digirii ya vhuḓifulufheli, tshiimo kana u ṱanganedzwa ha muṅwe muthu. Muthu o dzulaho nga kudzulele kwo valeaho a nga vha o pinika zwanḓa, o pfuṋa tshisenga kana u piringanya milenzhe kana o dzula kha engele ṱhukhu u bva kha muthu ane a khou davhidzana nae. Kha kudzulele kwo vuleaho ni nga lavhelela u vhona muthu o livhanaho na inwi tshoṱhe na zwanḓa zwi matungo zwo kapeiwa kha tshidulo kana sofa. Kudzulele kwo vuleaho ku nga ḓi shumiswa kha u sumbedza u vha khagala, u takalela muthu na u ḓiimisela u thetshelesa, ngeno kudzulele kwo valeaho ku tshi nga amba u sa dzudzanyea kana u sa vha na dzangalelo.  Kudzulele kwo vuleaho ku kwama u sia muvhili woṱhe wo vulea nahone u khagala. Kudzulele uku ku sumbedza vhukonani, u vha khagala, na u ḓiimisela. 76 GAIDI YA U ḒIGUDISA YAKUSHUMISELE KWO KHETHEAHO KWA LUAMBO (KKL) | TSHIVENḒA"